Guðlaugur Þór og Sergei Lavrov á fundi þeirra í Moskvu í dag Guðlaugur Þór Þórðarson utanríkisráðherra og Sergei Lavrov utanríkisráðherra Rússlands hittust á fundi í Moskvu í dag þar sem viðskiptamál og málefni Norðurslóða voru rædd . Í þættinum Heimsmálin í dag ræddu Arnþrúður Karlsdóttir og Pétur Gunnlaugsson við Hauk Hauksson en hann hitti Guðlaug Þór í dag og ræddi við hann í tilefni fundarins . Fram kom í máli Guðlaugs að það væri vilji milli beggja aðila að hefja viðskipti milli ríkjanna að nýju en eins og kunnugt er er í gildi viðskiptabann milli ríkjanna eins og sakir standa . Haukur segir að bjartsýni hafi einkennt fundinn og augljóst að bæði ríkin vilji eiga áfram í vinsamlegum samskiptum líkt og verið hefur í áratugi og leysa úr þeim flækjum sem viðskiptabannið hefur valdið . Haukur segir að ef það fari svo að viðskipti hefjist að nýju þurfi að byggja upp ný viðskiptasambönd enda hafi 90% af þeim viðskiptasamböndum sem hafi verið á milli þjóðanna farið forgörðum vegna bannsins . Hlusta má á viðtalið við Hauk í spilaranum hér að neðan . Á að leyfa áfengisauglýsingar í fjölmiðlum ?